Will the Circle be Unbroken av Nitty Gritty Dirt Band

Will the Circle be Unbroken er det sjette studioalbumet til Nitty Gritty Dirt Band, og vart spelt inn som eit samarbeid med mange kjende bluegrass- og countryartistar, som Roy Acuff, «Mother» Maybelle Carter, Doc Watson, Earl Scruggs, Randy Scruggs, Merle Travis, Pete «Oswald» Kirby, Norman Blake, Jimmy Martin og andre. Det introduserte felespelaren Vassar Clements for eit større publikum. Albumet vart gjeve ut som eit tredobbelt album. 

Historie
Albumtittelen kom frå ein song av Ada R. Habershon (omarrangert av A.P. Carter) og syner korleis Nitty Gritty Dirt Band prøvde å knyte saman to generasjonar av musikarar. Nitty Gritty Dirt Band var eit ungt countryrockband som såg ut som hippiear. Acuff skildra dei som «ein gjeng langhåra vestkystgutar.» Dei andre musikarane var langt eldre og meir kjende frå 1940- til 1960-åra, hovudsakleg artistar innan tradisjonell country og bluegrass. Mange hadde blitt kjend for generasjonen sin gjennom Grand Ole Opry. Men då rock-and-roll vart populært og den kommersielle, glatte countrystilen kalla «Nashville Sound», og etter kvart som musikksmaken til folk endra seg, var populariteten til desse gamle countryartistane dalande. Acuff var i starten forakteleg til prosjektet, men snudde etter kvart og deltok på prosjektet.

Kvart spor på albumet vart spelt inn på første eller andre forsøk og rett på eit tospors masterlydband, slik at opptaka vart rå og uhandsama. I tillegg gjekk eit anna lydband kontinuerleg gjennom heile den vekes lange innspelinga og fanga dialogen mellom musikarane. På det endelege albumet kan høyre korleis musikarane diskuterer korleis dei skal spele songen eller kvar dei skal kome inn på song. 

Plata inkluderer det første møtet mellom Doc Watson og Merle Travis, som Watson kalla opp sonen, Merle, etter. Bill Monroe, som var seksti år gammal på denne tida, nekta å delta på innspelingane.Jack Hurst, «Bill Monroe: From Refined Oil to Slick Music,» in The Bill Monroe Reader (ed. Tom Ewing, University of Illinois, 2000), 102.

Albumet kom opphavleg ut i 1972 på tre LP-plater og tre kassettar. I 2002 vart det ommastra og gjeve ut på to CD-plater. Det originale albumet selte til platinaplate i USA den 6. november 1997, som indikerte eit sal på 500 000 eksemplar. 

Mange år seinare spelte Nitty Gritty Dirt Band inn to album til, Will the Circle Be Unbroken: Volume Two og Will the Circle Be Unbroken, Volume III, i eit forsøk på å gjenskape suksessen med andre historisk, viktige musikarar. Volume Two vann prisen for årets album av Country Music Association i 1989 og det vann tre Grammyprisar. 

Innhald



Medverkande
Jimmy Martin - solovokal og gitar (1, 12, 14, 16, 17, 24, 37), korvokal (11)
John McEuen - banjo (1, 3-5, 7, 8, 12-14, 16-18, 20, 22, 24, 26, 28-30, 37), mandolin (2, 6, 11, 33), gitar (31), Uncle Dave Macon's Banjo (36)
Vassar Clements - fele (1, 3, 5, 7-9, 11-12, 14-18, 20-24, 26, 28-31, 33, 37), sologitar (15)
 Les Thompson - mandolin (1, 5, 8, 9, 12, 14-18, 20-24, 26, 28-30, 35), korvokal (1, 2, 4, 6, 11-13, 17, 33, 37)
 Roy «Junior» Huskey - ståbass (1-17, 19-23, 25-35, 37)
 Jeff Hanna - solovokal (31), korvokal (1, 2, 4, 6, 7, 11-13, 16, 17, 28, 33, 37), vaksebrett (3, 18, 20, 29), gitar (15), trommer (26)
 Gary Scruggs - korvokal (1, 2, 12, 16-17, 37), gitar (21)
 Jim Ibbotson - solovokal (26) korvokal (1, 2, 6, 11, 13, 33, 37), skarptromme (4, 12-14, 17, 21, 23-24, 30, 34), gitar (7-8, 18, 20, 22, 26, 28-29, 35), trommer (15-16, 31)
 Ray Martin - korvokal (1, 12, 16, 17, 37)
 Mother Maybelle Carter - solovokal (2, 33, 35, 37), gitar (2, 33), autoharpe (35, 37)
 Doc Watson - solovokal (7, 28), sologitar (8, 29), gitar (2, 7, 10, 11, 25, 28, 32, 37), korvokal (2, 37)
 Pete «Oswald» Kirby - dobro (2, 5, 9-11, 25, 30, 32, 33, 37)
 Earl Scruggs - solobanjo (3, 21, 23, 36), banjo (2, 11, 33, 37), gitar (4, 5, 9, 10, 25, 30, 32, 35)
 Randy Scruggs - autoharpe (2, 5, 11), gitar (3-4, 18, 23, 24, 38), korvokal (4, 33, 37)
 Merle Travis - solovokal (6, 13, 34), gitar (6, 13, 19, 33, 34), korvokal (2)
 Jimmie Fadden - solovokal (15), munnspel (3, 5-9, 11-14, 16-18, 20-21, 25, 28-30, 34, 37), autoharpe (4)
 Norman Blake- dobro (3, 4, 15, 21, 22, 26, 31)
Roy Acuff - solovokal (5, 9, 11, 30, 37)
 Ellis Padgett - bass (18, 24)
 Timmy Martin, Betty Travis, Fred Cross, Gloria Belle, Louise Scruggs, Steve Scruggs, Chet Flippo, Martha Flippo, Larry Murray, Mike Carr, Alice McEuen - korvokal (37)

Kjelder

Denne artikkelen bygger på «Will the Circle be Unbroken (Nitty Gritty Dirt Band album)» frå ,  den 24. oktober 2020. 
 oppgav desse kjeldene:

Kategori:Musikkalbum frå 1972
Kategori:Nitty Gritty Dirt Band-album
Kategori:United States National Recording Registry-innspelingar
Kategori:United Artists Records-album
Kategori:Country folk-album